เฉือนคมธุรกิจปิดเกมแค้น
ตอน

| ตอน | ชื่อ | กำกับโดย | เขียนโดย | วันที่เผยแพร่ครั้งแรก | ผู้ชมจากประเทศญี่ปุ่น (ล้านคน) |  |
| --- | --- | --- | --- | --- | --- | --- |
| 1 | "ตอน 1" | นาโอกิ ทามูระ | โคจิ โทกูโอะ | 7 กรกฎาคม ค.ศ. 2022 (2022-07-07) | 9.6% |  |
  อาราตะย้ายเข้าโรงเรียนใหม่ ห้องเรียนของเขามีรีวกะที่คอยกลั่นแกล้งเพื่อนอยู่ตลอด อาราตะที่เห็นเช่นนั้นจึงเข้าไปห้ามและต่อยรีวกะ ครูประจำชั้นเห็นการทะเลาะวิวาทแต่ไม่ได้เข้ามาห้าม ชิเงรุ ประธานนางายะโฮลดิงส์ผู้เป็นพ่อของรีวกะ และ ชินจิ พ่อของอาราตะ เดินทางมาที่โรงเรียนและขอให้อาราตะคุกเข่าขอโทษและจะลืมเหตุการณ์นี้ไป อาราตะไม่คุกเข่าขอโทษ ขณะที่ชินจิลาออกจากนางายะโฮลดิงส์ คืนก่อนเปิดร้านอิซากายะ "มิยาเบะ" หนึ่งวัน ชินจิที่กำลังขี่จักรยานยนต์กลับบ้านถูกรถยนต์ชนด้วยด้วยความเร็ว เป็นเหตุให้ชินจิเสียชีวิต ตำรวจสืบสวนเดินทางมาเคารพศพ เพื่อนร่วมชั้นที่อยู่กับเขา ยูกะ เห็นภาพถ่ายรถยนต์ที่ชนเป็นของรีวกะและบอกกับอาราตะ เขาจึงเดินทางไปหารีวกะที่โรงพยาบาลและพยายามฆ่าด้วยก้อนอิฐก่อนถูกสะกัดโดยตำรวจสืบสวน เขาถูกจับกุมตัว ขณะที่ยูกะได้รับทุนการศึกษาในระดับอุดมศึกษาโดยชิเงรุ
| 2 | "ตอน 2" | นาโอกิ ทามูระ | โคจิ โทกูโอะ | 14 กรกฎาคม ค.ศ. 2022 (2022-07-14) | 8.6% |  |
  ในเรือนจำ ยูกะเข้าเยี่ยมอาราตะ เมื่อเขาจำคุกตามระยะเวลาที่ถูกลงโทษ อาราตะเดินทางไปยังรปปงงิและได้พบกับยูกะในงานเทศกาลฤดูร้อน ทั้งสองใช้เวลาร่วมกันจนถึงเช้าตรู่ของอีกวัน ในโรงเรียนมัธยมปลาย อาโออิ มีอินฟลูเอนเซอร์ที่มียอดผู้ติดตามบัญชีอินสตาแกรมของเธอราว 7 แสนคนถ่ายทอดสดการกลั่นแกล้งนักเรียนหญิง โดยแม่ของนักเรียนที่กลั่นแกล้งเป็นนายกเทศมนตรีเดินทางมาหาอาโออิเพื่อขอให้ลบวิดีโอแต่เธอปฏิเสธและเกิดการทะเลาะวิวาท อาราตะเห็นจึงเข้ามาห้าม ยูกะเห็นร้านอิซากายะที่อาราตะกำลังเปิดใหม่ที่ไม่มีลูกค้าเข้า อาราตะตัดสินใจสวมมาสคอตหมีแพนด้าเพื่อแจกใบปลิวโฆษณาตามถนน ระหว่างนั้นอาโออิและรีวจิที่กำลังขี่จักรยานยนต์ด้วยความเร็วหยุดกะทันหัน อาโออิลอยออกจากอานที่นั่ง อาราตะเข้ารับอาโออิและได้รับบาดเจ็บ อาราตะชักชวนอาโออิและรีวจิให้มาที่ร้านอิซากายะของเขาเป็นการขอโทษ อาโออิและรีวจิไปที่ร้านของเขาหลังถูกปฏิเสธการให้บริการโดยยูกะ ผู้จัดการร้านนางายะเนื่องจากอาโออิยังไม่บรรลุนิติภาวะ หลังสิ้นสุดงานของยูกะ เธอพบกับอาราตะโดยบังเอิญจึงชวนไปดื่มที่ร้านของเขา ยูกะเห็นอาโออิและเพื่อนของเธอดื่มแอลกอฮอล์อยู่ในร้านจึงปฏิเสธอาราตะและโทรศัพท์แจ้งเจ้าหน้าที่ตำรวจโดยลับ
| 3 | "ตอน 3" | นาโอกิ ทามูระ | โคจิ โทกูโอะ | 21 กรกฎาคม ค.ศ. 2022 (2022-07-21) | 7.0% |  |
  ระหว่างกำลังคุยกับเจ้าหน้าที่ตำรวจหลังถูกสั่งปิดร้าน 2 เดือน อาราตะและเรียวตะได้พบกับรีวจิ เขาเสนอความช่วยเหลือโดยการยกเลิกคำสั่งปิดร้านแต่อาราตะปฏิเสธ เรียวตะโทษตัวเองจากการไม่ตรวจบัตรประชาชนให้ดีก่อนให้บริการ ภาพย้อนหลังกลับไปยังเรือนจำ เรียวตะพึ่งถูกนำตัวส่งเข้ามาในเรือนจำที่อาราตะอยู่ ทั้งสองชกต่อยกันหลังเรียวตะบอกกับอาราตะว่าคนอย่างพวกเขาไม่สามารถประสบความสำเร็จได้ เมื่อเรียวตะออกมาจากเรือนจำ เขาพร้อมด้วยกลุ่มนักโทษเกเรเดินทางเย่ียมร้านที่อาราตะเปิดใหม่ เรียวตะจึงสนใจร่วมทำงานกับเขา ระหว่างอาราตะนั่งดื่มกับยูกะและพูดคุยถึงเรื่องความรักในอดีต เขาพบกับอาโออิที่มาพร้อมด้วยใบหน้าช้ำกับผู้ชายโดยบังเอิญระหว่างเข้าห้องน้ำ อาราตะพาอาโออิวิ่งหนีออกมาพร้อมยูกะที่ยืนรออยู่หน้าห้องน้ำ อาโออิชักชวนทั้งสองไปดื่มกาแฟเป็นการขอบคุณ แต่ทั้งยูกะและอาโออิทะเลาะวิวาทกันหลังยูกะพูดเชิงต่อว่าอาโออิจากการพยายามจีบอาราตะ ขณะที่อาโออิรู้ว่ายูกะเป็นผู้แจ้งความร้านของอาราตะ ยูกะขอตัวออกจากร้านกาแฟไปก่อน อาราตะและอาโออิไปดื่มต่ออีกร้าน อาราตะคล้อยหลับไประหว่างคุยกับเธอ อาโออิจุมพิตอาราตะขณะเขาหลับไป วันรุ่งขึ้นอาโออิเดินทางไปที่ร้านของอาราตะและขอร่วมทำงานด้วย
| 4 | "ตอน 4" | นาโอมิ คิโนชิตะ | โคจิ โทกูโอะ | 28 กรกฎาคม ค.ศ. 2022 (2022-07-28) | 8.1% |  |
  อาราตะรับรีวจิและอาโออิเข้าทำงานให้แก่ร้านของเขา อาโออิเริ่มแปลงโฉมภายในและปรับเปลี่ยนกระบวนการบริหารร้าน รวมถึงการโฆษณาในสื่อออนไลน์ ส่งผลให้มีลูกค้าเข้ามาใช้บริการและสร้างรายได้ให้แก่ร้าน ยูกะเริ่มโยกไปอยู่ฝั่งของชิเงรุมากขึ้น ในตอนกลางคืน ทั้งอาโออิ รีวจิ และ เรียวตะเดินทางไปคลับแห่งหนึ่ง ทั้งสามพบกับริกุในรูปลักษณ์ผู้หญิงโดยบังเอิญ ริกุบอกกับพวกเขาว่าเป็นทรานส์เจนเดอร์ อาโออิเริ่มติฝีมือการทำอาหารของริกุและบอกอาราตะให้ไล่ริกุออก ในทางกลับกัน อาราตะมอบเงินเดือนสองเท่าให้แก่ริกุ จากนั้นจึงให้อาโออิคอยชิมอาหารของริกุจนกว่าคิดว่าใช้ได้ ขณะที่ชิเงรุให้รีวกะไปนัดบอดแต่เขาพยายามปฏิเสธ ระหว่างที่ทุกคนในมิยาเบะรุ่นที่สองกำลังเดินอยู่บนทางเดินเท้าตอนกลางคืน พวกเขาพบยูกะในสภาพมึนเมา อาราตะเข้าไปหายูกะ เธอระบายความในใจให้อาราตะฟัง ขณะนั้นยูกะจะจุมพิตอาราตะแต่ถูกห้ามโดยอาโออิ
| 5 | "ตอน 5" | TBD | โคจิ โทกูโอะ | 4 สิงหาคม ค.ศ. 2022 (2022-08-04) | TBD |  |